ΓΡΑΠΤΗ ΕΡΩΤΗΣΗ E-2372/01

υποβολή: Olivier Dupuis (TDI) προς το Συμβούλιο

(28 Αυγούστου 2001)

Θέμα: Έκτακτη επιχείρησηποδοχής τσετσένιων προσφύγων που ζουνπό απάνθρωπες συνθήκες τόσο στην Τσετσενία όσο και στην Ιγκουτσία

Κατόπιν πρόσφατης απόφασης των γερμανικών αρχών που αφορά τους τσετσένιους πρόσφυγες που ζητούν πολιτικό άσυλο στη Γερμανία, όλοι οι πρόσφυγες στους οποίους δεν θα παρέχεται καθεστώς αιτούντος άσυλο θα απελαύνονται στην χώρα προέλευσής τους. Η απόφαση αυτή έρχεται ως συνέχεια δήλωσης του γερμανού Υπουργού Εσωτερικών που άκρινε αβάσιμους τους φόβους αντιποίνων εκ μέρους των ρωσικών στρατιωτικών και παραστρατιωτικών δυνάμεων εις βάρος των επαναπατριζομένων πληθυσμών. Κατά συνέπεια, ο επαναπατρισμός των αιτούντων πολιτικό άσυλο δεν θα θεωρείται πλέον ως αντι-ανθρωπιστική πράξη.

Ωστόσο, πάρα πολλές πληροφορίες από την Τσετσενία κάνουν λόγο για εξαιρετικά ανησυχητική κατάσταση από ανθρωπιστικής απόψεως, χαρακτηριζόμενη από προϊούσα έλλειψη τροφίμων και φαρμάκων, ανύπαρκτη νοσοκομειακήποδομή και εμφάνιση εστιών επιδημιών. Σοβαρότερο ακόμα, διάφορες αναφορές των μέσων ενημέρωσης και των ΜΚΟ κάνουν λόγο για συστηματικές και εξαιρετικά σοβαρές παραβιάσεις των ανθρώπινων δικαιωμάτων εκ μέρους των ρωσικών δυνάμεων κατοχής, τόσο των στρατιωτικών όσο και των παραστρατιωτικών, συγκεκριμένα δε για συνεχείς παρενοχλήσεις εις βάρος των αμάχων, για πολυάριθμες συνοπτικές εκτελέσεις, για ευρεία χρήση βασανιστηρίων καθώς και για απαγωγές αμάχων με σκοπό, μεταξύ άλλων, την απόσπαση χρημάτων.

Δύναται το Συμβούλιονα δώσει πληροφορίες σχετικά με τον αριθμό των Τσετσενίων που απολαύουν καθεστώτος πρόσφυγα σε κάθε μία από τις 15 χώρες μέλη της ΕΕ· Δεν θεωρεί το Συμβούλιο ότι η Ένωση θα έπρεπε, λόγω της τραγικής από ανθρωπιστικής απόψεως κατάστασης της Τσετσενίας, να θέσει σε εφαρμογή — αντίστοιχα με αυτό που είχε πράξει για τη Βοσνία — μία έκτακτη επιχείρησηποδοχής των τσετσένιων προσφύγων που ζούν κάτω από απάνθρωπες συνθήκες τόσο στην Τσετσενία όσο και στην Ιγκουτσία, με σκοπό την ισόρροπη κατανομή τους μεταξύ των Δεκαπέντε·

Απάντηση

(29 Νοεμβρίου 2001)

Το Συμβούλιο δεν διαθέτει πληροφορίες για τον αριθμό Τσετσένων που απολαύουν του καθεστώτος του πρόσφυγα στα κράτη μέλη. Πρέπει να σημειωθεί ότι δεν γίνεται διαχωρισμός μεταξύ αιτούντων άσυλο, συναρτήσει της εθνοτικής καταγωγής. Η Ρωσική Ομοσπονδία λαμβάνεται επομένωςπόψη ως χώρα καταγωγής των αιτούντων άσυλο.

Στη συγκεκριμένη περίπτωση δεν κινήθηκε έκτακτη επιχείρησηποδοχής, διότι δεν εκρίθη σκόπιμο ούτε από τα κράτη μέλη ούτε από την Επιτροπή. Εξ άλλου σημειωτέον ότι δεν το ζήτησε καμία διεθνής οργάνωση.

Θα πρέπει ναπομνηστεί, σχετικώς, ότι το Συμβούλιο, στις 20 Ιουλίου 2001, εξέδωσε την Οδηγία 2001/55/ΕΚ, σχετικά με τις ελάχιστες προδιαγραφές παροχής προσωρινής προστασίας σε περίπτωση μαζικής εισροής εκτοπισθέντων και μέτρα για τη δίκαιη κατανομή των βαρών μεταξύ κρατών μελών όσον αφορά τηνποδοχή και την αντιμετώπιση των συνεπειών τηςποδοχής αυτών των ατόμων.(1) Τα κράτη μέλη θα πρέπει να λάβουν μέτρα για να συμμορφωθούν με την οδηγία ως τις 31 Δεκεμβρίου 2002, το βραδύτερο. Αυτή η οδηγία ορίζει τα εξής ότι η ύπαρξη μαζικής εισροής εκτοπισθέντων διαπιστώνεται με απόφαση του Συμβουλίου που λαμβάνεται κατόπιν προτάσεως της Επιτροπής, η οποία επίσης εξετάζει κάθε αίτηση κράτους μέλους που αφορά την εκ μέρους τηςποβολή πρότασης στο Συμβούλιο.

(1) ΕΕ L 212 της 7.8.2001, σελ. 12.